**Egyszerű szótöbbség**

**Előterjesztés Mucsfa Község Önkormányzata Képviselő-testületének 2023. május 30-i ülése 2. napirendi pontjához:**

**Döntés belső ellenőrzésről**

**Előadó:** dr. Dobai Sándor jegyző

**Tisztelt Képviselő-testület!**

**1.**

**Éves összefoglaló ellenőrzési jelentés Mucsfa Község Önkormányzata 2022. évi belső ellenőrzési tevékenységének tapasztalatairól**

A Magyarország helyi önkormányzatairól szóló 2011. évi CLXXXIX. törvény 119. § (3)-(4) bekezdése alapján a jegyző köteles – a jogszabályok alapján meghatározott – belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását, valamint a jegyző köteles gondoskodni - a belső kontrollrendszeren belül - a belső ellenőrzés működtetéséről.

A költségvetési szervek belső kontrollrendszeréről és belső ellenőrzéséről rendelkező 370/2011. (XII. 31.) Korm. Rendelet 49. § (3a)bekezdése szerint a jegyző a tárgyévre vonatkozó éves összefoglaló ellenőrzési jelentést - a tárgyévet követően, legkésőbb a zárszámadási rendelet elfogadásáig - a képviselő-testület elé terjeszti jóváhagyásra.

A belső ellenőrzési feladatok 2022. évi ellátására külső szolgáltatóval kötöttünk megbízási szerződést.

Az államháztartásért felelős miniszter által közzétett módszertani útmutató figyelembevételével készült 2022. évre vonatkozó ellenőrzési jelentés az előterjesztés mellékletét képezi.

Kérem a mellékletben foglalt, 2022. évi összefoglaló belső ellenőrzési jelentés elfogadását.

**Határozati javaslat:**

**Mucsfa Község Önkormányzata Képviselő-testületének /2023. (V.30.) határozata Mucsfa Község Önkormányzat 2022. évi belső ellenőrzésére vonatkozó éves jelentésről:**

Mucsfa Község Önkormányzatának Képviselő-testülete az előterjesztés mellékletét képező, Mucsfa Község Önkormányzata 2022. évi belső ellenőrzésére vonatkozó éves jelentést megtárgyalta és a jelentésben foglaltakat elfogadja.

**Felelős**: dr. Dobai Sándor jegyző (a határozat megküldéséért)

**Határidő**: 2023. május 31.

**2.**

A Magyarország helyi önkormányzatairól szóló 2011. évi CLXXXIX. Törvény (továbbiakban: Mötv.) 119.§ (3) bekezdése alapján a helyi önkormányzat rendelkezésére álló források szabályszerű, gazdaságos, hatékony és eredményes felhasználásának biztosítása érdekében a jegyző köteles - a jogszabályok alapján meghatározott - belső kontrollrendszert működtetni.

A jogszabály szerint a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) 15. § (9) bekezdése lehetőséget ad arra, hogy Mucsfa Község Önkormányzata és kapcsolódó szervezetek belső ellenőrzésével kapcsolatos feladatok ellátására külső szolgáltatót vonjunk be. Ezzel a lehetőséggel élve 2023. évre vonatkozóan javasolom a belső ellenőrzésre dr. Kósáné Hetesi Ildikó belső ellenőrrel szerződést kötni.

A fentiek figyelembevételével elkészített 2022. évi éves tervet a melléklet szerint terjesztem a Tisztelt Képviselő-testület elé.

Kérem a T. Lépviselő-testületet, tárgyalja meg az előterjesztést és fogadja el a határozati javaslatot!

**Határozati javaslat:**

**Mucsfa Község Önkormányzata Képviselő-testületének /2023. (V.30.) határozata belső ellenőrzésről:**

Mucsfa Község Önkormányzatának Képviselő-testülete Mucsfa Község Önkormányzata 2023. évi éves belső ellenőrzési tervét az előterjesztés melléklete szerint jóváhagyja.

A Képviselő-testület felhatalmazza Katona Csaba polgármestert, hogy a 2023. évi belső ellenőrzési feladatok ellátására dr. Kósáné Hetesi Ildikó belső ellenőrrel Mucsfa Község Önkormányzata 2023. évi költségvetése terhére, 100.000,- Ft összegben szerződést kössön.

**Felelős**: Katona Csaba polgármester

**Határidő**: 2023. május 31.

**Mucsfa, 2023. május 15.**

 **dr. Dobai Sándor sk.**

 **jegyző**

Melléklet a /2023. (IV.30.) határozathoz

**Mucsfa Község Önkormányzata 2023. évi belső ellenőrzési terve**

 A „Magyarország helyi önkormányzatairól” szóló 2011. évi CLXXXIX. Törvény, az államháztartásról szóló 2011. évi CXCV. Törvény, valamint a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet határozza meg azokat a feladatokat, amelyeket a helyi önkormányzatnak és hivatalának a belső kontrollrendszer megszervezése és működtetése keretében el kell végeznie; továbbá a hivatkozott jogszabályok rendelkeznek arról is, hogy a belső kontrollok körében gondoskodni kell a belső ellenőrzés feladatainak ellátásról is. Ennek érdekében éves ellenőrzési tervet kell készíteni, melyet a képviselő-testületnek a tárgyévet megelőző év december 31-ig kell jóváhagynia.

A 2022. évi belső ellenőrzési feladatokat – tekintettel arra, hogy közszolgálati jogviszonyban foglalkoztatott belső ellenőrrel, illetve belső ellenőrzési szervezettel nem rendelkezünk – külső erőforrás igénybevételével, szolgáltatóval kötött megbízási szerződés útján kívánjuk ellátni.

**Mindezek figyelembevételével** **Mucsfa Község Önkormányzata 2023. évi belső ellenőrzési terve a következőket tartalmazza.**

1. **A belső ellenőrzés tervezésének bemutatása**

A belső kontrollrendszer létrehozásáért, működtetéséért és fejlesztéséért a költségvetési szerv vezetője felelős az államháztartásért felelős miniszter által közzétett módszertani útmutatók figyelembe vételével és egyben köteles olyan szabályzatokat kiadni, folyamatokat kialakítani és működtetni, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását.

Az Áht. 70. § (2) bekezdése alapján a belső ellenőrzés a belső kontrollrendszer keretén belül működő bizonyosságot adó és tanácsadó tevékenysége keretében a jogszabályoknak és belső szabályzatoknak való megfelelést, a tervezést, gazdálkodást és a közfeladatok ellátását vizsgálva megállapításokat és javaslatokat fogalmaz meg a költségvetési szerv vezetője részére.

A belső ellenőrzés az ellenőrzött szervezet céljai elérése érdekében rendszerszemléletű megközelítéssel és módszeresen értékeli, illetve fejleszti az ellenőrzött szervezet irányítási, belső kontroll és ellenőrzési eljárásainak hatékonyságát, a jogszabályoknak és belső szabályzatoknak való megfelelést, valamint a költségvetési bevételek és kiadások tervezését, felhasználását és elszámolását, továbbá az eszközökkel és forrásokkal való gazdálkodás folyamatát.

A belső ellenőrzés szakmai gyakorlatának nemzetközi normái szerint a belső ellenőrzési tevékenységnek értékelnie kell a vizsgált szervezet irányítását, működését és információs rendszerét fenyegető kockázatokat, a pénzügyi és működési adatok megbízhatósága és zártsága, a működési folyamatok hatékonysága és eredményessége, a vagyonvédelem, a jogszabályok, a szabályzatok, irányelvek, eljárások és szerződések betartása területén.

A belső ellenőrzés 2023. évi munkatervéhez kapcsolódóan kockázatelemzés készült, figyelembe véve a 370/2011. (XII. 31) Kormányrendeletben foglaltakat, továbbá a Belső Ellenőrzési Kézikönyv iránymutatásait, amely szerint megtörtént az önkormányzat tevékenységét érintő, gazdálkodási folyamatában rejlő kockázatok felmérése.

A fő folyamatokhoz rendelt kockázati tényezőket a Belső Ellenőrzési Kézikönyvben rögzített két kritérium a bekövetkezés valószínűsége és a szervezetre gyakorolt hatásának összevont értékelése alapján rangsoroltuk. Az integrált mutatók a következő sorrendet mutatják:

jogszabályi változások hatása,

kontrolltevékenységek működése,

belső szabályozás komplexitása,

bevételek realizálhatósági szintje,

pénzügyi szabálytalanságok bekövetkezésének hatásai,

szervezeti változások hatásai,

személyi változások hatásai.

Az éves terv összeállításánál számításba vett prioritások:

* belső kontrollok szabályozottsága és működése,

 falugondnoki szolgálat működésének vizsgálata,

* költségvetési beszámoló készítése,

 közbeszerzési értékhatár alatti beszerzések rendje,

 az önkormányzat költségvetéséből céljelleggel (civil szervezetek számá- ra) államháztartáson kívülre juttatott támogatások felhasználásnak, el számolásának, nyilvántartásának szabályszerűsége,

 a közérdekű adatok kötelező közzétételével kapcsolatos jogszabályok által előírt kötelezettségek betartásának ellenőrzése,

* a vagyongazdálkodás szabályozottsága, a vagyonnyilvántartások, leltározási tevékenység szabályszerűsége,
* az előirányzatok felhasználásának tervszerűsége,
* a gazdálkodás és a könyvvezetés szabályszerűsége,
* a kötelezettségvállalások célszerűsége, ésszerű forrás és eszközfelhasználás,
* a korábbi években zajlott belső és külső ellenőrzések tapasztalatainak, megállapításainak realizálása.
1. **A tervezett ellenőrzés bemutatása**

**Tervezett ellenőrzés** **tárgya:**



**Ellenőrzött szervezeti egység:** Mucsfa Község Önkormányzata

**Ellenőrizendő** **időszak:** 2023. január 1. - 2023. június 30.

**Szükséges ellenőrzési** **kapacitás:** 10 ellenőri nap

**Ellenőrzés** **típusa:** szabályszerűségi

**Ellenőrzés** **ütemezése:** 2023. III-IV. negyedév

**Szükséges ellenőrzési** **kapacitás:** 10 ellenőri nap

Megj: Az ellenőrzés ütemezése a jegyző és a belső ellenőr megállapodása alapján módosulhat.

**Tanácsadásra rendelkezésre álló kapacitás: igény szerint.**

**A képzésre, továbbképzésre tervezett kapacitás:**

a külső szolgáltató egyénileg határozza meg, az Államháztartásról szóló 2011. évi CXCV. törvény 109. § (1) bekezdés 17) pontja, illetve a költségvetési szervnél és köztulajdonban álló gazdasági társaságnál belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú kötelező továbbképzéséről szóló 22/2019. (XII. 23.) PM rendelet előírásai alapján.

**III. Kockázatelemzés**

**KOCKÁZAT ELEMZÉSI ÖSSZESÍTŐ TÁBLÁZAT**

**2023. évi tervhez**

**Működési környezet kockázata**

|  |  |  |  |  |
| --- | --- | --- | --- | --- |
| **Sor-szám** | **A kockázati tényezők megnevezése** | **Valószínűség prioritása** | **Hatás prioritása** | **Összesített kockázati****besorolása** |
| 1. | Jogszabályi változások hatása | magas | magas | magas |
| 2. | Bevételek realizálhatósági szintje | közepes | magas | közepes |
| 3. | Pénzügyi szabálytalanságok bekövetkezésének hatásai | közepes | magas | közepes |
| 4. | Szervezeti változások hatásai | alacsony | közepes | alacsony |
| 5. | Belső szabályozás komplexitása | közepes | magas | közepes |
| 6. | Kontrolltevékenységek működése  | közepes | magas | magas |
| 7. | Személyi változások hatásai | alacsony | közepes | közepes |
| 8. | Alkalmazott munkaerő képzettsége | alacsony | magas | közepes |
| 9. | Tévedések bekövetkezése | közepes | alacsony | alacsony |
| 10. | Csalás, korrupció | alacsony | magas | alacsony |